CELEX: 32014R0766
Language: lt
Date: 2014-07-11 00:00:00
Title: 2014 m. liepos 11 d. Komisijos įgyvendinimo reglamentas (ES) Nr. 766/2014 dėl tam tikrų prekių klasifikavimo Kombinuotojoje nomenklatūroje

16.7.2014   
            
            
               LT
            
            
               Europos Sąjungos oficialusis leidinys
            
            
               L 209/9
            
         KOMISIJOS ĮGYVENDINIMO REGLAMENTAS (ES) Nr. 766/2014
   2014 m. liepos 11 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytus KN kodus;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytus KN kodus.
   2 straipsnis
   Remiantis Reglamento (EEB) Nr. 2913/92 12 straipsnio 6 dalimi, privalomąja tarifine informacija, neatitinkančia šio reglamento nuostatų, dar galima remtis tris mėnesius po šio reglamento įsigaliojimo.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos11 d.
      
         
            Komisijos vardu
         
         
            Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Skystas produktas, pateikiamas mažmeninei prekybai skirtuose 200 ml, 500 ml arba 1 000 ml talpos buteliuose.
                              Produktą sudaro:
                              
                                          —
                                       
                                       
                                          natrio chloridas (0,9 %),
                                       
                                    
                                          —
                                       
                                       
                                          sterilus vanduo.
                                       
                                    Ant kiekvieno vienkartinio naudojimo butelio uždėta ergonomiška akims praplauti skirta taurelė, uždengta nuo dulkių apsaugančiu dangteliu.
                              Etiketėje nurodyta, kad produktas skirtas akims praplauti nelaimingo atsitikimo atveju siekiant iš jų pašalinti svetimkūnius ir chemines medžiagas.
                           
                        
               
                  3307 90 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis (BAT), VI skyriaus 2 pastaba, 33 skirsnio 3 pastaba bei KN kodus 3307 ir 3307 90 00 atitinkančiais prekių aprašymais.
                  Kadangi produktas supilstytas į mažmeninei prekybai pritaikytas pakuotes ir tinka naudoti kaip kosmetikos arba tualetinis preparatas, jis laikytinas kosmetikos arba tualetiniu preparatu. Todėl jis nepriskirtinas 25 arba 30 skirsniui (žr. 25 skirsnio 2 pastabos d punktą ir 30 skirsnio 1 pastabos e punktą).
                  Todėl produktas klasifikuotinas kaip kiti kosmetikos ar tualetiniai preparatai, nenurodyti kitoje vietoje, ir priskirtinas 3307 pozicijai.
               
            
                  
                              2.
                           
                           
                              Skystas produktas, pateikiamas mažmeninei prekybai skirtuose 200 ml arba 1 000 ml talpos buteliuose.
                              Produktą sudaro:
                              
                                          —
                                       
                                       
                                          dinatrio fosfatas (1–5 %),
                                       
                                    
                                          —
                                       
                                       
                                          kalio fosfatas (1 %),
                                       
                                    
                                          —
                                       
                                       
                                          sterilus vanduo.
                                       
                                    Ant kiekvieno vienkartinio naudojimo butelio uždėta ergonomiška akims praplauti skirta taurelė, uždengta nuo dulkių apsaugančiu dangteliu.
                              Etiketėje nurodyta, kad produktas skirtas akims praplauti nelaimingo atsitikimo atveju siekiant neutralizuoti į jas patekusias rūgštis ir šarmus.
                           
                        
               
                  3307 90 00
               
               
                  Klasifikuojama vadovaujantis Kombinuotosios nomenklatūros 1 ir 6 BAT, VI skyriaus 2 pastaba, 33 skirsnio 3 pastaba bei KN kodus 3307 ir 3307 90 00 atitinkančiais prekių aprašymais.
                  Kadangi produktas nėra atskiras chemijos atžvilgiu apibūdintas junginys, jis neklasifikuotinas kaip fosfatai, priskiriami 2835 pozicijai (žr. 28 skirsnio 1 pastabą).
                  Kadangi produktas supilstytas į mažmeninei prekybai pritaikytas pakuotes ir tinka naudoti kaip kosmetikos arba tualetinis preparatas, jis laikytinas kosmetikos arba tualetiniu preparatu. Todėl jis nepriskirtinas 30 skirsniui (žr. 30 skirsnio 1 pastabos e punktą).
                  Todėl produktas klasifikuotinas kaip kiti kosmetikos ar tualetiniai preparatai, nenurodyti kitoje vietoje, ir priskirtinas KN 3307 pozicijai.